लखनऊ. पिछले महीने पेशी से लौट रहे यूपी में सीरियल ब्लास्ट के मुख्य आरोपी खालिद मुजाहिद की मौत में नया मोड़ आया है। जेल सूत्रों के अनुसार पता चला है कि खालिद के स्वास्थ्य की जो स्थिति डॉक्टरों ने बयां की थी, उस लिहाज से उसे पेशी पर भेजा ही नहीं जाना चाहिए था। यही नहीं कि डॉक्टरों ने उसे जो दवा देने का दावा किया है, वह दी भी थी या नहीं इस पर भी जेल अधिकारियों को संदेह है।
जेल प्रशासन ने इस संबंध में एक पत्र आला अफसर को भेजा है, जिसमें लापरवाह अफसरों के खिलाफ कार्रवाई की बात सामने आई है। हालांकि आधिकारिक तौर पर जेल प्रशासन पूरी तरह से चुप्पी साधे हुए है, मामले में एडीजी कारागार प्रशासन एवं सुधार राजेश प्रताप सिंह कहते हैं कि ऐसी कोई जानकारी उनके पास नहीं है।
जेल सूत्रों के अनुसार यह पता चला है कि खालिद की तबियत जेल में ही खराब थी। उसकी लगातार जेल अस्पताल में इलाज होता रहता था लेकिन यही नहीं पेशी पर जाने से पहले भी जेल अस्पताल में डॉक्टरों ने खालिद की जांच की थी।
उस दौरान उसकी जो स्थिति डॉक्टरों ने खुद लिखी है उसके हिसाब से उसकी पल्स रेट काफी कम आई थी, यही नहीं बीपी भी नॉर्मल नहीं था। ऐसी रिपोर्ट देने के बाद कोई भी डॉक्टर इस भीषण गर्मी में उसे फैजाबाद पेशी पर भेजने की बजाए, जेल में रोकने की सलाह देता। लेकिन इन डॉक्टरों ने ऐसा नहीं किया।
शेष खबर पढने के लिए आगे क्लिक कीजिए...
hin_Deva hin_Deva hin_Deva hin_Deva hin_Deva